
Z A P I S N I K
26. sjednice Vijeća Mjesnog odbora Novi Retkovec,

održane 18. srpnja 2023.

u objektu mjesne samouprave Novi Retkovec, Ulica breza 26,
s početkom u 18 sati

NAZOČNI ČLANOVI VIJEĆA:

Ivana Ljubić, Dražen Rakitničan, Elizabeta Gegić, Asmirka Belošević, Marija Klarić, Bruno Krehula i Danica Plečko.

NENAZOČNI ČLANOVI VIJEĆA: Zrinka Lovrić i Igor Vukmirović.
OSTALI NAZOČNI:

    /

Predsjedava Ivana Ljubić, predsjednica Vijeća.

Zapisnik vodi: Elizabeta Gegić, članica Vijeća.


Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 25. sjednice Vijeća, održane 13. lipnja 2023., bez izmjena.

Na prijedlog predsjednice Vijeće jednoglasno prihvaća uvrštenje dopunskih točaka u predloženi dnevni red, koje glase: 

· Prijedlog zaključka o davanju mišljenja o zahtjevu za postavljanje pokretne naprave – luna parka na površinu u vlasništvu drugih u Zagrebu, Aleja javora – Sitnice (k.č.br. 8198/1 k.o. Dubrava);

· Prijedlog zaključka o zahtjevu za uklanjanjem smeća uz garaže u Ulici platana;

· Prijedlog zaključka o zahtjevu za provođenje prometnog vještačenja na raskrižju Aleje lipa i Ulice breza;

· Prijedlog zaključka o zahtjevu za očitovanjem o statusu realizacije prometne studije provedene za područje Mjesnog odbora Novi Retkovec.
Na prijedlog predsjednice 


Vijeće jednoglasno utvrđuje

D N E V N I   R E D

1. Prijedlog godišnjeg izvještaja o izvršenju Financijskog plana Mjesnog odbora Novi Retkovec za 2022.;

2. Prijedlog zaključka o davanju mišljenja o zahtjevu za postavljanje pokretne naprave – luna parka na površinu u vlasništvu drugih u Zagrebu, Aleja javora – Sitnice (k.č.br. 8198/1 k.o. Dubrava);
3. Prijedlog zaključka o zahtjevu za uklanjanjem smeća uz garaže u Ulici platana;
4. Prijedlog zaključka o zahtjevu za provođenje prometnog vještačenja na raskrižju Aleje lipa i Ulice breza;
5. Prijedlog zaključka o zahtjevu za očitovanjem o statusu realizacije prometne studije provedene za područje Mjesnog odbora Novi Retkovec;
           6.   Aktualna komunalna problematika;
           7.   Pitanja, prijedlozi i obavijesti.
Ad 1.  Prijedlog godišnjeg izvještaja o izvršenju Financijskog plana Mjesnog odbora 

            Novi Retkovec za 2022.

Članovi Vijeća primili su pisani materijal uz poziv.


U raspravi sudjeluju: Svi prisutni članovi Vijeća. 

Vijeće jednoglasno donosi

GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Novi Retkovec za 2022.

 
(Tekst Godišnjeg izvještaja prilaže se ovom zapisniku i njegov je sastavni dio.)

Ad 2. Prijedlog zaključka o davanju mišljenja o zahtjevu za postavljanje pokretne 

naprave – luna parka na površinu u vlasništvu drugih u Zagrebu, Aleja javora – Sitnice 

(k.č.br. 8198/1 k.o. Dubrava).

Članovi Vijeća primili su pisani materijal na sjednici.


Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K L J U Č A K 

o davanju mišljenja o zahtjevu za postavljanje

pokretne naprave – luna parka na površinu u vlasništvu drugih

u Zagrebu, Aleja javora – Sitnice (k.č.br. 8198/1 k.o. Dubrava)

1.    Razmotren je zahtjev Manuele Riter, Zagreb, Baščanske ploče 15, za postavljanje pokretne naprave – luna parka na površinu u vlasništvu drugih, u Zagrebu, Aleja javora – Sitnice na k.č.br. 8198/1 k.o. Dubrava.
2.    Vijeće je suglasno s postavljanjem luna parka na predmetnu površinu u traženom vremenskom periodu uz obvezu podnositelja zahtjeva da za vrijeme korištenja održava zelenu površinu, odnosno vodi brigu o nastalom otpadu i na kraju korištenja vrati sve u prvobitno stanje.

3.    Ovaj Zaključak dostavlja se Vijeću Gradske četvrti Donja Dubrava na daljnje postupanje.

            Ad 3. Prijedlog zaključka o zahtjevu za uklanjanjem smeća uz garaže u Ulici platana.


Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K
                             o zahtjevu za uklanjanjem smeća

                                    uz garaže u Ulici platana

1. Traži se hitno uklanjanje smeća i raznog otpada naveženog na prostor uz garaže u Ulici platana.

2. Navedeno je potrebno bez odgađanja izvršiti zbog opasnosti od pojave glodavaca i širenja zaraze, kao i da se spriječi daljnje bujanje divljeg odlagališta otpada.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  

Ad 4. Prijedlog zaključka o zahtjevu za provođenje prometnog vještačenja na raskrižju 

Aleje lipa i Ulice breza.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.


Vijeće jednoglasno donosi
       Z A K LJ U Č A K

o zahtjevu za provođenje prometnog vještačenja

na raskrižju Aleje lipa i Ulice breza

1. Traži se stručno vještačenje odvijanja prometa na križanju Aleje lipa i Ulice breza.

2. Na predmetnoj lokaciji učestalo se čine prometni prekršaji i događaju prometne nezgode, a nalazi se u neposrednoj blizini Osnovne škole Retkovec, pa stoga predstavlja stalnu opasnost za mnoštvo školske djece koja ovuda prolaze, prije svega iz razloga neprikladnog, neodgovarajućeg prometnog rješenja ovoga raskrižja. 

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 5. Prijedlog zaključka o zahtjevu za očitovanjem o statusu realizacije prometne 

studije provedene za područje Mjesnog odbora Novi Retkovec.

Predsjednica usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća.

Vijeće jednoglasno donosi

Z A K LJ U Č A K

o zahtjevu za očitovanjem o statusu realizacije prometne

studije provedene za područje Mjesnog odbora Novi Retkovec

1. Traži se očitovanje o izvršenju i primjeni prometne studije provedene za područje Mjesnog odbora Novi Retkovec koja je izrađena 2021. godine.

2. Prijedlozi i rješenja iz ove prometne studije važni su i neophodni za odvijanje svakodnevnog života građana Novoga Retkovca.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
           Ad 6. Aktualna komunalna problematika

Vijeće daje primjedbu na nedovoljno košenja travnatih površina kao i orezivanje živica i nižeg drveća. Poseban naglasak je na parkovima u kojima svakodnevno boravi veliki broj korisnika, a neke živice i dijelovi parkova nisu orezani mjesecima.

Vijeće ponavlja upit vezan uz ilegalni objekt smješten nasuprot Lidla, pored kioska Tiska- zašto nije još uvijek uklonjen, odnosno kada će biti? (u međuvremenu uklonjeno).
Traži se status objekta koji je devastiran uz Lidl (na priloženoj mapi ima zeleni krov).

            Predsjednica usmeno obavještava nazočne o predmetu rasprave i odlučivanja. 


U raspravi sudjeluju: Svi prisutni članovi Vijeća.


Vijeće jednoglasno donosi

Z A K LJ U Č A K

o primjedbi na nedovoljno košenje travnatih površina 

na području Mjesnog odbora Novi Retkovec

1. Izražava se primjedba na nedovoljno košenje travnatih površina kao i orezivanje živica i nižeg drveća. Posebni naglasak je na parkovima u kojim svakodnevno boravi veliki broj korisnika, a neke živice i dijelovi nisu orezani mjesecima.
2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
            Predsjednica usmeno obavještava nazočne o predmetu rasprave i odlučivanja. 


U raspravi sudjeluju: Svi prisutni članovi Vijeća.


Vijeće jednoglasno donosi

                                                          Z A K LJ U Č A K

                                  o zahtjevu za utvrđivanje statusa

                                                  devastiranog objekta uz Lidl

1. Traži se očitovanje o statusu devastiranog objekta koji se nalazi uz trgovačku kuću Lidl, kod spoja Aleje javora i ulice Dubrava.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.  

	Izvješće o glasanju na 26. sjednici VMO Novi Retkovec dana  18. srpnja 2023.

	
	
	
	
	
	
	
	
	
	

	Članovi Vijeća

	    NIJE PRISUTAN= prekrižiti ime
	
	
	
	
	
	
	


          Ad 7. Pitanja, prijedlozi i obavijesti

Nije bilo javljanja po ovoj točki dnevnoga reda.
Dovršeno u 19 sati.
KLASA: 024-08/23-003/1485
URBROJ: 251-13-11-4/002-23-2
U Zagrebu, 18. srpnja 2023.

Zapisnik sastavio: 






       
Marijan Župan


 
PREDSJEDNICA VIJEĆA

 Mjesnog odbora Novi Retkovec

Ivana Ljubić

